Imants Daksis

**Imants Daksis** (pilnajā vārdā **Imants Aurora Daksis**; dzimis ) ir latviešu dziesmu autors, dziedātājs, komponists un mākslinieks. 

## Biogrāfija
Dzīvojis un mācījies Teravādas budisma klosteros 1999., 2003. un 2008. gadā. Interesējas par pasaules tautu mūziku un tantrisko budismu. Paralēli muzikālajai darbībai veido fotokolāžas.
Sacerēto dziesmu skaits mērāms vairākos simtos. Pazīstams ar savu ekspresīvo uzstāšanās manieri un vokāla daudzveidību. Imanta Dakša lirikas raksturo plaša tēlu sistēma, kuru mūziķis dēvē par savu personīgo mitoloģiju. 
Ir bijis grupu "Pasaules gaisma", "Pērkonvīri" un mūzikas projekta "Antarktīda" dalībnieks. Kopš 2004. gada pārsvarā uzstājas kā solomākslinieks. 2017. gadā izveidojis elektroniskās mūzikas grupu *The Bubble Gum expLOTION*, kurā darbojas kā solists un dziesmu autors.
Albums "Ass" un minialbums "Ilgais ceļš kapos" nominēti Mūzikas ierakstu gada balvai "Zelta Mikrofons". Albums "Ass" nominēts arī "Austras balvai".

link=Attēls:Pašportrets_(no_cikla_%22The_Psychedelic_World_of_IM%22).jpg|thumb|Pašportrets (no cikla &#x22;The Psychedelic World of IM&#x22;)

## Diskogrāfija

### Solo albumi
* Elpo, bērns! (1. versija; 2004/2005, Pienene)
* Mežs ieiet sevī (2007; Lauska)
* Vēl nedzimušas reliģijas templī (2007; Lauska)
* Tu esi dziļa (erotiskas dziesmiņas) (2008; Lauska)
* Elpo bērns! (2. versija; 2009; Lauska)
* Mūžīgā ģeogrāfa piedzīvojumi (2016; Lauska)
* Ass / *Self-Destructive* (2018; Diadema Totalis & MOO)
* Ilgais ceļš kapos (minialbums, 2020; Diadema Totalis)
* Vientuļās revolūcijas (2022; MOO)

### Internetā publicētas dziesmu izlases
* *Этот мир требует шамана* (2006)
* Mēs esam tukšums (koncertieraksti 2007​—​2008)
* Domas nogalina (2009)
* *Soviet Ghosts* (2003—2009)

### Pašizdotie lo-fi albumi
* Революция в психушке (2003; Home Rec.; Pienene)
* Aiz vēja — aizvējā (2003; Home Rec.; Pienene)
* Atbalsis no atblāzmām* (2003; Home Rec.; Pienene)
* Kosmoss jeb mūzika, kāda tā skan sapņos gravitācijas spiediena ietekmē* (2003; Home Rec.; Pienene)
* Rīts, kad atausa atmiņa par saules civilizāciju (2004/2005; Home Rec.; Pienene)
* Āda ir drēbes* (2005; Home Rec.; Pienene)

ar pseidonīmu *Džefras asinis*:

### Citu grupu sastāvā

**Ar grupu ''Pasaules gaisma'' (solists, ģitārists, dziesmu autors):**
* Pasaules gaisma (2003)
* Matērijas bilžu grāmata (2003)

**Ar muzikālo apvienību ''Antarktīda'' (solists, mūzikas līdzautors)**
* Antarktīdai un brīvībai! (2010, STURM)

**Ar grupu ''Pērkonvīri'' (solists)**
* Dindaru (2015, Lauska)

**Ar grupu ''The Bubble Gum expLOTION'' (solists, dziesmu autors)**
* SeXpLOTION (2018, Naba Music)



## Kolāžas
link=Attēls:Santa_(no_cikla_%22Manas_citplanētu_sievietes)%22.jpg|thumb|Santa (no cikla &#x22;Manas citplanētu sievietes)&#x22;

Paralēli muzikālajai un literārajai darbībai Imants Daksis nodarbojas ar analogu fotokolāžu veidošanu, ar kuru palīdzību pēta cilvēka psihiskās uztveres spējas, savienojot objektīvajā realitātē  šķietami nesaistītas lietas. Darbiem raksturīga psihedēlija, detaļu bagātība un blīvums, popkultūras tēlu un vēsturisku personāžu izmantošana, atsevišķiem kolāžu cikliem - arī provokatīva erotika. Tāpat kā dziesmās, Imanta Dakša fotokolāžās eksistē sava tēlu sistēma un kodi.  

Piedalījies grupas izstādēs Latvijā (Rīgā), Austrijā (Grācā, Vīnē). 

## Ārējās saites

* Facebook
* YouTube
* Bandcamp